
privind aprobarea proiectului ”Digitalizarea proceselor de asistență socială la nivelul Municipiului Drobeta Turnu-Severin” și a documentației aferente din cadrul  Direcției de Asistență Socială 
         UAT Municipiul Drobeta Turnu Severin a depus spre finanţare în parteneriat cu Direcția de Asistență Socială în cadrul Programului Sud - Vest Oltenia 2021-2027, Acţiunea A - “Digitalizare în folosul cetățenilor”, Obiectiv de politică 1 - „O Europă mai competitivă și mai inteligentă, prin promovarea unei transformări economice inovatoare și inteligente și a conectivității tic regionale”, Prioritatea 2 - „Digitalizare în beneficiul cetățenilor și al firmelor”, Obiectivul Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, proiectul „Digitalizarea proceselor de asistență socială la nivelul Municipiului Drobeta Turnu-Severin”.
          Proiectul propus vine ca o consecință firească a nevoii instituției de a redresa problemele cu care se confruntă de ani de zile. Prin acest proiect se dorește modernizarea întregii infrastructuri digitale a instituției în vederea eficientizării proceselor specifice și a celor de natura administrativă, a instituirii unui cadru operațional sigur, conform și interoperabil la nivel local, regional, național și transfrontalier.
          Trecerea la un model de lucru bazat pe date digitale, procese securizate și automatizate va aduce numeroase beneficii atât pentru personalul instituției cât și pentru beneficiarii serviciilor, cetățeni, mediul de afaceri, instituții locale și centrale și societatea civilă, care vor putea în premieră să-și acceseze oricând, de oriunde și de pe orice dispozitiv starea lucrărilor și propriul dosar de acte. De asemenea beneficiarii vor putea solicita asistență de specialitate fără a fi condiționați de prezența în cadrul instituției.  
Din perspectivă internă, instituția va avea o evidență mult mai exactă a tuturor operațiunilor pe care le desfășoară, un control semnificativ mai bun al costurilor, ceea ce îi va permite să crească trasabilitatea și transparența actului administrativ. 
În plan inter-instituțional se are în vedere dobândirea unor capabilități sporite de interconectivitate si interoperabilitate cu acces controlat la informații complete si corecte la nivelul tuturor proceselor. Implementarea sistemului va permite monitorizarea actului administrativ în toate etapele acestuia. 
Prin implementarea proiectului vom asigura trecerea de la modelul de lucru tradițional bazat pe hârtie la un model de guvernanță digitală superior ca performanțe si eficiență. Ca urmare a implementării proiectului nivelul de competențe digitale al angajaților va crește semnificativ ceea ce va asigura un cadru operațional eficient și superior calitativ.
Obiectivele proiectului sunt:
1. Migrarea activității interne la nivelul instituției și subordonatelor pe o infrastructură de cloud scalabilă, sigură si conformă cu normele naționale și europene în vigoare, precum și adaptarea tuturor interfețelor de lucru la dispozitivele mobile. 
2. Digitalizarea completă a tuturor proceselor interne (incluzând îmbunătățirea semnificativă a celor curente) de natura operațională și administrativă.
3. Implementarea unui portal prin care cetățenii și persoanele juridice să poată accesa în timp real serviciile publice.
4. Implementarea unor canale digitale de comunicare intra si inter instituționale care să asigure interconectivitatea, interoperabilitate și partajarea bazelor de date cu alte entități, în baza competențelor. 
Ca și activități preconizate în cadrul proiectului vor fi următoarele:
A.1. Activitatea de pregătire a proiectului (Analiza situației curente și analiza de fundamentare a nevoilor; Elaborarea documentației de avizare a proiectului - Studiu Fezabilitate + Proiect Tehnic IT; Elaborarea Cererii de Finanțare)
A.2. Activități de management de proiect (Ședințe periodice de coordonare a echipei de implementare; Întocmirea rapoartelor periodice si final de evaluare si a cererilor de plata/rambursare/raport progres de cheltuieli; Monitorizarea si evaluarea proiectului; Pregătirea echipei de implementare; Alocarea sarcinilor privind raportarea, monitorizarea si evaluarea proiectului; Achiziții publice; Pregătirea documentației de achiziții publice pentru servicii; Derularea achizițiilor publice; Asistență tehnică în implementare; Asistență tehnică acordată pe durata procesului de implementare a soluției IT selectate; Auditul tehnic al proiectului)
A.3. Realizarea si implementarea soluției informatice (Implementarea unei platforme informatice destinată comunicării cu cetățenii; Pregătirea personalului, inclusiv pentru securitate cibernetică)
A.4. Informare si publicitate (Realizarea  materialelor de promovare; Promovarea prin alte canale de comunicare in masa, personalizat, pentru fiecare partener)
Valoarea totală a proiectului este de 2.960.045,48 lei cu TVA.
Contribuția proprie în valoare de 2% din valoarea eligibilă a proiectului este de 59.200,91 lei cu TVA, suportată de UAT Municipiul Drobeta Turnu Severin – lider de parteneriat.

În consecinţă, vă rugăm să analizaţi şi să hotărâţi asupra următoarelor:

- aprobarea proiectului „Digitalizarea proceselor de asistență socială la nivelul Municipiului Drobeta Turnu-Severin”;
- aprobarea valorii proiectului „Digitalizarea proceselor de asistență socială la nivelul Municipiului Drobeta Turnu-Severin” în cuantum de 2.960.045,48 cu TVA.
- aprobarea contribuției proprii în valoare de 2% din valoarea eligibilă a proiectului, în cuantum de 59.010,51(cu TVA), reprezentând cofinanțarea proiectului „Digitalizarea proceselor de asistență socială la nivelul Municipiului Drobeta Turnu-Severin” din partea Direcției de Asistență Socială – partener.
- asigurarea sumelor reprezentând cheltuieli conexe ce pot apărea pe durata implementării proiectului ,,Digitalizarea proceselor de asistență socială la nivelul Municipiului Drobeta Turnu-Severin”, pentru implementarea proiectului în condiții optime, din bugetul local.
- asigurarea tuturor resurselor financiare necesare implementării proiectului în condițiile rambursării/decontarii ulterioare a cheltuielilor din instrumente structurale;
- asigurarea sumelor reprezentând cheltuieli de mentenanță și întreținere și serviciile asociate necesare aferente proiectului ,,Digitalizarea proceselor de asistență socială la nivelul Municipiului Drobeta Turnu-Severin”, pe perioada în care caracterul durabil al operațiunii trebuie menținut (5 ani de la data efecturării plății finale în cadrul contractului de finanțare), suportate de către Direcția de Asistență Socială.
- aprobarea Anexei 1 – Acord de parteneriat încheiat între UAT Municipiul Drobeta Turnu Severin – lider de parteneriat și Direcția de Asistență Socială – partener pentru proiectul „Digitalizarea proceselor de asistență socială la nivelul Municipiului Drobeta Turnu-Severin”.
- aprobarea documentației tehnico-economice faza PT, indicatorii tehnico – economici, Descrierea Investiției și Devizul general al proiectului „Digitalizarea proceselor de asistență socială la nivelul Municipiului Drobeta Turnu-Severin”, conform Anexei nr. 2, Anexei nr. 3, Anexei nr. 4 și Anexei nr. 5 care fac parte integrantă la prezenta hotărâre.
-  împuternicirea d-lui Screciu Marius Vasile să semeneze toate actele necesare și contractul de finanțare în numele UAT Municipiul Drobeta Turnu Severin și al Partenerului, dacă este cazul.

     Ținând cont de cele enumerate mai sus, supun aprobării Consiliului Local în ședință extraordinară, proiectul ”Digitalizarea proceselor de asistență socială la nivelul Municipiului Drobeta Turnu-Severin” și a documentației aferente din cadrul Direcției de Asistență Socială în ședință extraordinară.





Iniţiator,
Screciu Marius Vasile

